ming030890/wiki-yue-high-quality huggingface dataset:
行街紙

行街紙，文件一種，容許出入街嘅紙。原本有禁令唔畀行街，有紙准就可以行，無紙行街就犯法。例如晚黑禁止出入，就要行街紙。亦有啲唔係本地人，非法逗留，因故批准暫時留低，得到行街紙出入。
唔畀行街嘅禁令，通常都係同治安有關。可能出於政變，可能出於暴亂，可能出於盗賊猖獗，可能出於非法移民猖獗，有種原因。
嚴重嘅叫戒嚴，然而由於都市要正常營運，亦唔能唔畀人街，禁令只限晚黑，即係夜禁或者宵禁。大唐時有夜禁，有人要漏夜出入縣出入坊，要拎到文牒先，就有如行街紙。
如果係晚黑嗰種，英文就叫 night pass。

香港
香港主要有幾段時期，要行街紙。
香港開埠早年海賊猖獗，一入夜就打家劫舍，甚至官府都唔例外。於是乎立令唐人唔可以夜晚行街，除非有行街紙。
香港數次暴動期間，亦試過宵禁，禁令時間出入亦要行街紙。
一九八〇年，實行抵壘政策，差人可以截查市民身份證，故此出街要帶身份證，否則犯法。所以無身份證，就要拎張證件，先至敢行街，啲人因舊而叫行街紙。行街紙分兩種，一種係本地人唔見咗身份證，拎嘅臨時身份證，實情係補領身份證收據。另一種係擔保書，係畀啲本來要遣返，暫許居留嘅人。
邏輯語義學

邏輯語義學（英文：semantics of logic / formal semantics）係邏輯學同語義學嘅一門，研究點樣詮釋形式化（似邏輯語言嘅）自然語言。
邏輯迴歸

邏輯迴歸（英文：logistic regression / logit regression）係迴歸分析嘅一種。喺邏輯迴歸當中，個應變數係一個二元（得兩個可能數值）變數，例如係「輸定贏」噉；啲自變數就可以係連續可以係離散；邏輯迴歸可以用嚟按一柞個案當中每個喺柞自變數上嘅數值，預測佢哋係兩類當中嘅邊一類。
例如係電子遊戲研究當中可以用嚟靠一個玩家嘅數據嚟估計佢輸定贏。
，，用方程式嚟表達嘅話：
邏輯語

邏輯語（邏輯語：la .lojban.，英文：Lojban；讀音：[ˈloʒban]）係一種基於謂詞邏輯設計嘅人造語言。設計邏輯話嘅初衷，係想設計一種喺任何情況下都無任何歧義嘅語言。

特點
邏輯語嘅最大特點，就係無論從任何角度來睇都無歧義，言文一致、形意一致。另外一個重要嘅特點係文化中立。
邏輯非

邏輯非（logical not / negation，後者可以做粵拼：nek6 gei1 seon4）係一種邏輯連接詞，將一條命題  嘅真假值變成相反。「 嘅 negation」可以寫做 、 或者 。
假設  表示「真」， 表示「假」，噉
邑

邑 (南韓)（韓文：읍）：南韓嘅行政單位。
乾邑白蘭地
夏朝到春秋戰國時期，卿同大夫嘅世襲封地亦叫邑。
從大漢開始一直到推翻清朝之前，公主等女仔封爲君嘅嗌法。
邏輯與

邏輯與（logical and）係邏輯上嘅一種邏輯連接詞：若且唯若 A 同 B 兩個係真，「A 係真確 and B 係真確」呢句嘢（「and」係英文「與」噉解）就會係真。
那慕爾

那慕爾（荷蘭文：Namur）係比利時華隆大區首府，人口約莫11萬。
那慕爾省

那慕爾（法文：Namur）係比利時華隆嘅省，首府那慕爾。
那年花開月正圓

《那年花開月正圓》係一套中國電視劇，由孫儷、陳曉、何潤東、任重、胡杏兒主演，2017年首播。套劇講大清末年陝西女首富吳周氏嘅經歷。
那柏縣

那柏縣（粵拼：naa5 paak3 jyun6，英文：Napa County）係美國加利福尼亞州一個縣，面積約莫2,042平方公里，人口約莫13萬[咩時候？]。
那格浦爾

那格浦爾（Nagpur）係印度馬哈拉施特拉邦一座城，人口241萬。
那打水庫

那打水庫（簡化字：那打水库）係南寧武鳴縣境內一座水庫，位於武鳴河流域府城河上，1963年起。水庫正常庫容為1474萬立方米，集雨面積為140平方千米，海拔為166.15米。
課外活動

課外活動係指學生喺課餘時間參加喺學校教學範圍以外嘅活動，以提升知識同學習各種技能。課外活動可以分為五大類：學術性、服務性、興趣性、藝術性、體育性，各有唔同嘅作用，學生可以按照自己嘅興趣、時間、能力等選擇。
課程

課程，係一個知識、文化或者技術傳授計劃，以前涉及師徒關係。而家教育市場化，一個課程多數係商品，學生買知識，其實目的或者為一紙學歷證書；而老師為「出賣」知識謀生。
課外 Fun Days Out

《課外 Fun Days Out》（Fun Days Out）係香港電視娛樂製作嘅兒童節目，主持係朱汶欣。節目會介紹唔同類型嘅課外活動。節目有兩輯：第一輯喺2016年10月2號到2017年3月26號逢禮拜日喺17:30-18:00喺ViuTV播，第二輯喺2018年4月1號到9月23號開始同一時段播。
調制

調制（Modulation）係無線電學嘅用語，係種將一個或者多個週期性嘅載波混入想傳送嘅訊號嘅技術。常見嘅調制技術係電台廣播用到嘅調幅（AM，Amplitude Modulation）同埋調頻（FM，Frequency Modulation）。
調值

調值係一種超音段成份，係聲調中嘅高低抑揚，指音節發音過程當中導致語義（或者語法角色）唔同嘅高低音。
喺語言學上嘅定義，調值就係聲調嘅值。不過喺漢語音韻學上，聲調嘅意義除咗抑揚部份仲包涵埋頓挫部份。
要準確噉確定一種語言係唔係聲調語言，裏面有幾多種聲調，各種聲調嘅調值又係乜嘢，需要長期嘅實地研究，有時重需要靈敏嘅電子儀器來記錄同分析。

表示方法
睇埋：音高
喺2005年版嘅國際音標入面，聲調有幾種唔同嘅表示方法。
聲調
調值表示法
上標表示法
右標表示法

昇降調
242
◌᷈
˧˦˨ ²
註：
1. 標準粵語嘅聲調。
2. 國際音標亦都用有斜線嘅單個符號表示非平調，但係由於編碼同字體問題，好多電腦都會將一個用斜線嘅非平調符號顯示成多過一個平調符號。詳見國際音標表。
調味料

調味料係改善嘢食香味嘅物質，好多都係嚟自植物（譬如蒜、薑、蔥），亦有部份嚟自動物（譬如柴魚），或者人工合成（譬如味精）。
調味料可以係煮食期間落，好似係醃肉嘅醃料、炒餸嗰陣落嘅食鹽；亦可以臨食之前先至落，好似食麵落辣油、食白切雞點薑蓉。

加甜
内文：糖
事實表明，「鍾意食甜嘢」呢種傾向全世界嘅人都有，無論係世界邊笪地方嘅文化都會或多或少反映呢點：淨係粵港澳嘅飲食文化就不溜有好多種甜味食品，例如紅豆沙、花生糊同楊枝甘露噉嘅糖水，又或者係大良崩紗等嘅小食呀噉。糖係世上最多人用嘅調味料之一。

加酸
睇埋：醋同檸檬汁
酸味喺人類嘅飲食文化當中幾有影響力：有好多日常會見到嘅物質都係食落或者飲落酸酸哋噉嘅，出名啲嘅有柑桔類嘅生果（包括檸檬同桔）；亦有好多食物同飲品酸得嚟又富含糖份，所以又酸又甜噉，例如汽水或者粵菜名菜咕嚕肉呀噉。好多人都鍾意啲嘢食酸酸哋，所以世界各地嘅菜系都成日會用調味料加酸味落啲食物度，例子有東亞常用嘅醋，以及係歐美人常用嘅檸檬汁等。
調和級數

調和級數係一種常見又特別嘅級數。
後項越嚟越細，但總和漸漸趨向無限大。而且佢嘅部分和冇簡單嘅精確公式，但係有近似式。
當中嘅  叫做歐拉-馬斯刻若尼常數。
。
釀

釀係種煮食方法，將一樣食材中間挖空，再填入另一樣食材。
釋宏明

釋宏明係香港親中派政治人物兼佛教界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會宗教界委員。
采和峰

采和峰（Choi Wo Fung）係香港八仙嶺東面數起第三峰，海拔高489米，係八個峰入面最矮嘅，個名嚟自八仙藍采和。
釋依林

釋依林（1958年7月6號—），法名心達，號依林，又號法林沙門，係嚟自臺灣桃園市嘅畫僧。擅長畫佛畫，畫作風格優美精緻。

經歷
1976年，釋依林畫咗第一幅佛像《佛說十法界圖解》，當時佢尚且唔知咩係佛法僧（中文：三寶 (佛教)）。
1977年7月21號，於佛光山隨釋星雲出家（中文：出家）。
1981年，畢業於佛光山中國佛教研究院。次年開始學畫佛畫，師承國立臺灣師範大學美術系謝翠霞，教授畫觀音三個鐘。
1985年，於佛光山普門寺（中文：佛光山普門寺）畫咗東密風格嘅文殊菩薩同普賢菩薩。
1988年，於花蓮慈濟（中文：慈濟）畫咗《妙法蓮華經》靈山法會圖嘅草稿（中文：草稿）。
1993年，於台北市敦煌藝廊舉辦「東方琉璃世界首展」一個月，後喺臺中市同高雄市續展。
2002年，喺南非南華寺（中文：南華寺 (南非)）畫壁畫兩年。
2007年，生命電視台（中文：生命電視台）用電腦軟件上色約200多幅菩薩像白描，歷時兩年。次年，釋依林畫仿北京法海寺（中文：法海寺 (北京市)）嘅巨幅觀音像，高330厘米（130英寸）。
2011年，於臺北華嚴蓮社（中文：華嚴蓮社）畫《華嚴經（中文：華嚴經）》七處九會。

畫
釋依林畫嘅西方三聖（中文：西方三聖）（接引版本）
馬來西亞檳城琉璃精舍嘅月光菩薩（中文：月光菩薩）浮雕，原作係釋依林嘅作品
釋依林嘅畫作以工筆畫、白描（中文：白描）為主，後期用Adobe Photoshop上色。佢出名嘅作品有：
《大悲咒出相圖》系列（共88幅，林隆達題詞）
《三十三觀音》系列（最初係水墨畫，後電腦重繪）
《藥叉十二神將》
《四十觀音》系列
《六觀音（中文：六觀音）》系列
《華嚴三聖（中文：華嚴三聖）》
《藥師七佛》
《七寶如來》
《西方三聖（中文：西方三聖）》
《東方三聖（中文：東方三聖）》
《二十五菩薩》（未公開，但喺佢嘅歌曲《萬億彌陀》有出現）
釀豆腐

釀豆腐係中國華南地區一味小菜，起源自客家，將豆腐切開，中間釀入肉碎或者魚肉餡，再用唔同方法整熟，譬如煎、燜或者蒸。
醴陵

醴陵係中國湖南株洲一個縣級市，總面積2157平方公里，人口105萬。
采頤花園

采頤花園係私人機構參建居屋屋苑，喺香港九龍黃大仙區新蒲崗太子道東同彩虹道交界，位置前身係沙地園鄉彩虹軍營嘅一部份。屋苑總共有十二棟樓，由香港房屋委員會同埋新世界發展聯合發展，喺2000年9月起好。
鎮江骨

鎮江骨，又叫鎮江排骨、糖醋排骨，係起源自江蘇鎮江嘅嘢食，用到鎮江醋同冰糖炆排骨，味酸甜。
鎮平

鎮平係中國河南南陽一個縣，面積1,580平方公里，人口103萬。
鎮沅

鎮沅係中國雲南普洱一個彝族哈尼族拉祜族自治縣，總面積4223平方公里，人口20萬。
鎮江醋

鎮江醋係起源自江蘇鎮江嘅黑醋，用糯米釀，食淮揚菜好多時都會點，亦係煮鎮江骨嘅主要調味。
鎮江

鎮江（英文：Chinkiang；普通話拼音：Zhenjiang）喺中國江蘇一埠，家下係省嘅地級市，叫鎮江市。佢喺江蘇省中部、長江南岸、京杭大運河交匯點，而家人口268萬。民國時期，鎮江係江蘇省會。

歷史
鎮江喺春秋時代已經有人住，當時係吳國屬土。漢朝開始叫佢做「京口」。喺西晉之後不斷有中原人士南下渡江，重喺鎮江定居。1113年（宋朝末期），呢度設咗鎮江府，於是就叫做鎮江。
由唐代以嚟因為係京杭大運河交匯點，鎮江喺宋、元、明、清四個朝代都係大城市。直到清朝末年因為有咗海運，鎮江地位就俾上海取代咗。

飲食
「鎮江有三怪」——「面鍋里煮鍋蓋、香醋擺不壞、餚肉不當菜」，指鍋蓋面、鎮江香醋同埋水晶餚肉呢三樣餸。重有清燉獅子頭。
鎮康

鎮康係中國雲南臨滄一個縣，總面積2642平方公里，人口18萬。
鋼鐵條約

鋼鐵條約，係指納粹德國同意大利王國係1939年5月22號通過嘅協定，象徵住兩國喺軍事同政治上結盟。根據條約內容，如果締約國受到任何一個國家嘅攻擊，另外一個締約國都要提供支援。
條約由簽訂一刻開始，十年有效。但喺1943年同盟國軍隊入侵意大利，意大利踢咗墨索里尼落台同埋投向同盟國，鋼鐵條約亦唔再適用。
鋼絲布

鋼絲布（粵拼：gong3 si1 bou3），又叫鋼絲刷，係由幼細柔韌嘅鋼絲組成嘅物品，通常用嚟拋光或者清潔。
錀

錀（粵拼：Leon4，Roentgenium）係一種人工合成嘅放射性化學元素，化學符號係Rg，原子序數係111。錀屬於超重元素、超鈾元素、超錒元素。現時所發現嘅最穩定同位素嘅半衰期大概10分鐘，之後衰變成為第109號元素䥑。第111號元素係過渡金屬11族嘅成員，所以佢嘅化學性質預計同金、銀、銅等11族金屬類似，會係銀白色或金黃色嘅固體金屬。

發現
錀係由德國達姆施塔特嘅重離子研究所（Gesellschaft für Schwerionenforschung，GSI），1994年12月8號喺線性加速器內利用鎳-64轟擊鉍-209而合成嘅。呢次實驗成功產生咗三粒錀-272原子，並迅速衰變成其他元素。
2001年，IUPAC/ IUPAP聯合工作小組（JWP）嘅結論係冇足夠證據證明當時確實發現咗錀。GSI嘅小組喺2002年重複實驗並再檢測三個原子。喺佢哋2003年嘅報告，聯合工作方案嘅決定，應該承認GSI團隊發現呢隻元素。

命名
2004年11月1號被命名為Roentgenium（Rg），呢個名係為咗紀念1895年發現X射線嘅科學家倫琴。原稱「Unununium」，亦即係「1-1-1-ium」，係根據IUPAC嘅而命名。

可以產生Z=111複核嘅目標、發射體組合
以下列出各種可以用嚟產生原子序為111嘅目標、發射體組合。

209Bi(64Ni,xn)273−xRg (x=1)
第一次合成錀嘅實驗由杜布納團隊喺1986年用呢種冷核聚變反應。冇原子被確定可分配到錀，截面限制喺4PB。其後GSI嘅團隊用咗升級後嘅設施進行實驗，成功發現3粒272Rg原子。另有3粒原子喺2000年被合成。錀嘅發現喺2003年被證實，當時日本理化學研究所測定咗14個272Rg原子嘅衰變喺測量過程中嘅1N激發能。

208Pb(65Cu,xn)273−xRg (x=1)
2004年，佢哋嘅研究嘅一部分奇數-Z投射喺冷聚變反應，勞倫斯伯克利國家實驗室喺呢個新嘅反應檢測到272Rg嘅單個原子。

作為衰變產物
錀同位素亦喺更重元素嘅衰變產物被觀察到。

274Rg
274Rg嘅兩個原子已經喺衰變鏈嘅起點278Uut被觀察到。呢兩件事得到嘅衰變數據有所出入。此外，呢兩個整個衰變鏈似乎有唔同。咁表明，274Rg存在核異構體，但需要進一步研究。

272Rg
直接合成272Rg嗰時已提供咗4個衰變可以量，11.37，11.03，10.82同10.40MeV。喺GSI測得嘅半衰期為1.6毫秒，同時從日本理化學研究所得到嘅數據顯示半衰期大概係3.8毫秒。數據有衝突可能係由於核異構體，但目前嘅數據唔足以作出任何結論。

同位素產量
以下列出直接合成錀嘅聚變核反應嘅截面同激發能量。粗體數據代表從激發函數算出嘅最大值。+代表觀測到嘅出口通道。

電子結構（相對論）
穩定嘅11族元素銅、銀、金都有外層電子排布nd10(n+1)s1。對於佢哋每一個元素，第一激發態嘅原子有外層電子排布nd9(n+1)s2。由於d電子之間嘅自旋-軌道作用，呢種狀態被分為一對能量水準。對於銅，唔同嘅能源之間嘅基態同最低激發態令銅呈現紅棕色。對於銀，由於能量差距擴大，令佢呈銀色。然而，隨住原子序嘅增加，相對論效應令激發級別穩定嘅金嘅能隙減小再次呈金黃色。對於錀，計算表明，6d97s2水準穩定到佢成為基態嘅程度。由此產生嘅能量差之間嘅新嘅基態同第一激發態係相似，銀和同錀預計會係銀色嘅外觀。

氧化態
錀預計會係第九個6D系列過渡金屬成員同埋喺週期表中最重嘅11族（IB）成員，位於銅、銀同金嘅下面。每個11族成員表現出唔同嘅穩定狀態。銅形成穩定嘅+2狀態，而白銀就主要形成銀（I），金就主要形成金（III）。銅（I）同銀（II）就比較少見。因此，預計錀主要會形成穩定嘅+3狀態。由於相對論效應，黃金亦形成咗-1穩定狀態，錀可能都會係咁。

化學特性
呢族較重嘅成員對化學反應呈惰性。銀同金都係對氧氣呈惰性，但可以同鹵素發生反應。此外，銀亦可以同硫同埋硫化氫發生反應，同金、銀相比，佢嘅反應活性明顯較高。錀預計比黃金更貴重，可以預計佢會對氧同鹵素呈惰性。而最有可能嘅反應係同氟形成氟化物RgF3。
鋼綫灣

鋼綫灣（Telegraph Bay），本地人叫大口灣或者大河灣，係香港一海灣，近開叉灣，舊時有電報線連出香港，而家就有數碼港。
鋼鐵蟲師

《鋼鐵蟲師》（英文：Metal Slug）係一隻 1996 年出嘅電子遊戲，畀人譽為 run-and-gun 最出名嘅作品之一。
隻遊戲嘅玩家要控制住玩家角色喺遊戲關卡裏面前進，前進途中會一路遇到好多敵人，玩家角色要用手上嘅槍炮射殺敵人（隻遊戲有大量嘅卡通暴力），而且隨住遊戲進展，玩家仲有可能（例如）由「齋靠行同開槍」變成有得揸住坦克車一路前進一路向敵人發炮，令玩家有股進展感。
鋼鐵蟲師5

鋼鐵蟲師5（英文：Metal Slug 5），係由SNK開發嘅動作遊戲，喺2003年推出。
阿卜杜拉亞明

阿卜杜拉亞明（1959年5月21號—）曾經係馬爾代夫總統，由2013年做到2018年。
阿卜杜拉·賓·阿卜杜－阿兹兹·阿爾－沙地

阿卜杜拉·賓·阿卜杜·阿兹兹·阿爾－沙地（阿拉伯文：عبد الله بن عبد العزيز آل سعود‎，[ʢæbˈdɑɫ.ɫɐ ben ˈʢæbdæl ʢæˈziːz ʔæːl sæˈʢuːd]；1924年8月1號—2015年1月23號）係沙地阿拉伯國王同兩聖地監護人，沙地阿剌伯利雅得人。佢從2005年8月1號開始做國王之後一直到2015年1月23號因肺炎死咗為止。
阿卜杜拉二世

阿卜杜拉二世（1962年1月30號—），係當今約旦國王，1999年繼位。
阿卡德帝國

阿卡德帝國係美索不達米亞一個古國，亦係人類史上頭一個帝國，約前2334年立國，前2154年滅亡。
護主犬

護主犬係日本電視遊戲寵物小精靈系列入面嘅其中一隻火系小精靈，編號058。身體顏色主要係橙色同白色。喺古代嘅洗翠地區係火加岩石系嘅小精靈。
譴責鎮壓撤回惡法大遊行

譴責鎮壓撤回惡法大遊行（主辦單位稱呼），又叫民陣第四次反逃犯條例修訂遊行，係民間人權陣線响2019年6月16號搞嘅第四次反對逃犯條例修訂草案公眾遊行。呢次遊行主辦單位宣稱有約莫200萬01人參加，警方就話高峰期原定遊行路線有33.8萬人，人數都超越上一個禮拜嘅反送中大遊行。
遊行前一日，政府宣佈「暫緩」修例，但無助減少遊行人數；遊行完咗後兩日，行政長官林鄭月娥現身就修例工作引起社會紛爭向市民道歉，但未有直接回應民陣「撤回」修例等嘅訴求。
護法之役

護法之役係孫中山喺1917年以維護約法為號召北伐段祺瑞嘅一場仗。
段祺瑞掌握咗實權之後，應日本同英、美要求，對德國宣戰。日本就應承借錢畀中國，同埋幫中國訓練軍隊。另外，段祺瑞聲稱自己已「再造共和」，喺拒絕恢復臨時約法同國會之際，又另組由自己控制嘅參議會。當時孫中山反對中國向德國宣戰，德國大使下旗回國之前，就經過仲响上海做緊股票嘅蔣介石（蔣介石日記有寫呢單野），暗中畀咗二百萬銀圓孫中山。孫中山以維護約法為號召，賄賂响北京冇得撈嘅國會議員、同埋北洋政府唔出糧嘅海軍，聯合西南軍閥陸榮廷、唐繼堯等人，响廣州另外組織中華民國軍政府，對抗北京段祺瑞。孫中山自任為海陸軍大元帥，出師北伐，就係護法之役。後來孫中山啲錢用完，佢堅持用兵，搞到廣東民窮財盡。西南軍閥同廣東軍頭陳炯明都唔妥，先後同佢反面，將佢趕出廣州。孫中山去咗上海租界。冇耐之後，另一外國勢力蘇聯派越飛上門搵孫文合作。畀大筆錢佢重返廣州；又送軍火，派軍官幫佢建立軍校；派政治顧問教佢學列寧主義嗰一套，成立獨裁嘅黨政軍組織。
呢篇護法之役係政治類嘅楔位文章，未完成；麻煩你幫手加下料，充實佢。
護照

護照係一國政府發出嘅証書（証明文件），證明持有人身份及國籍，畀佢出國周遊之用。護照上通常有持有人姓名，出世日期，性別同出生地。亦可能會加相甚至生物識別資料。好多時國籍就等同於有公民身份。
有護照唔等於持有人可以入第二啲國，又唔等於有領使保護或其他特權，除非兩國有協議。之不過，有護照通常都表示持有人畀返去簽發國。領使保護權係國際協議，而返國權係簽發國法律所定。有護照唔等於可以響簽發國度住。

史
清朝嘅護照
護照喺中世紀歐洲嘅一啲文件可以由當地嘅統治力量頒發畀旅行者，而一般包括持有者可以通過嘅城鎮嘅名單。呢種制度延續到法國，例如，直到1860年。喺呢段時間入面，護照並唔係旅行到海港嘅必須品，呢樣嘢同自由貿易有關，但係需要護照從海港去內陸城填。早期嘅護照經常係咁，但唔係一直都係咁。呢啲護照包括持有者身體嘅描述，而相係直到20世紀前十年，先加埋上去嘅。
喺中國大陸嘅歷史入面，唔同歷史時期會有不同嘅稱呼，例如稱為符、傳、過所、公驗、度牒、路證、通關文牒、安全證書、通行證等。到咗清朝，會根據通行證件嘅證明身份、提請邊境關防檢查機關予以「保護」「關照」、給予通行嘅便利同埋必要嘅協助嘅功能，而將「PASSPORT」呢個詞，喺1845年首次譯做「護照」，重用到今日。
喺世界大戰之後，國際聯盟、聯合國同國際民間航空組織，頒佈咗護照嘅設計同埋特徵嘅指導標準，呢啲指導好大方面上形成現代嘅護照。近幾年就有MRP（Machine Readable passport，機器都讀到嘅護照）統一規定持照人嘅資料頁喺封面嘅內側頁，並有可利用掃描方式畀電腦可判讀嘅資料，節省喺海關驗證所需嘅時間。
近幾年，有一種形勢將生物信息引入護照入面，以改進身份嘅安全性。咁樣就提出咗一個疑問，係咪某啲技術都可以有效噉改進護照呢？由於缺乏可靠嘅結果，美國已經延遲咗引進這項技術。

護照嘅種類
因為旅行目的嘅公民，頒發嘅係普通護照。
頒發畀外交人員嘅係外交護照，用來證明佢哋係所屬國家嘅外交代表。佢哋享受佢哋執行任務時嘅外交特權同豁免權（當所屬國家承認佢地係外交使團中嘅一份子）
服務護照發放畀外交使團入面嘅專業同行政人員，好似大使館同領事館嘅隨從人員，呢啲人擁有嘅外交特權同埋豁免權比外交人員少。維也納外交保護公約有詳細規定。
某啲國家向因為公務旅行目的嘅政府官員頒發公務護照，呢個取決於國家之間嘅協義，某啲例子入面，持有公務護照嘅外交送信人員可能需要簽證，但係，持有服務護照嘅外交送信人員唔需要簽證，某啲例子入面，公務護照持有者可能會得到免簽，正常護照持有者則需要簽證。
團體護照好似學校團體旅行咁，包括喺旅行期間嘅所有細路仔。
護照通常係國際旅遊中都必定要用到，通常係國與國之間嘅邊境時需要使用。但係有啲時候，某啲國家嘅公民出境到另外一個國家時，由於國與國訂立咗某啲契約（如歐盟），可能就唔需要出示護照，但又有可能會以其他身份證明文件來證明身份，如駕駛執照，個人身份證，護照上嘅簽證。
有啲國家為咗控制人口嘅流動，制定咗一種叫做“戶籍”嘅證件。舉個例，如：蘇聯嘅Propiska，所有公民都會擁有咁樣嘅一個證件去控制人口流動。Propiska喺蘇聯政變後嘅俄羅斯得到保留。
同常用身份證明文件一樣，護照好容易俾人盜竊以及偽造。

喺國土內需要護照先可以去第二個地區嘅例子
英國 - 海外領土
中華人民共和國 - 香港同澳門特別行政區擁有自治領既嘅性質，會發行佢哋自己嘅護照同有自己嘅行政領域同入境規例，運作上同國家差唔多。有啲國家同地區對呢兩個地區採取免簽證政策，同時中國嘅居民都需要性質等同護照嘅通行證來往香港同澳門特別行政區。香港同澳門市民如果要進入中國境內，唔可以用香港同澳門簽發嘅護照入境，而須另行申請港澳居民來往內地通行證（回鄉卡）。
蘇聯
護具

護具（英文：Body armour）係種保護人嘅身體嘅服裝，通常都係軍人用到。
古代嘅護具主要係盔甲。現代隨住槍械普及，避彈衣做咗常見嘅護具。
護城河

護城河，古時叫濠，係人工河道，圍住城、城堡或者宮殿去起，有防禦外敵入侵嘅作用。
閏七月十八

閏七月十八係黃曆閏年時閏七月第十八日。因為閏七月唔係年年有，平時紀念都會響七月十八。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏七月初十

閏七月初十係黃曆閏年時閏七月第十日。因為閏七月唔係年年有，平時紀念都會響七月初十。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏七月十一

閏七月十一係黃曆閏年時閏七月第十一日。因為閏七月唔係年年有，平時紀念都會響七月十一。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏七月十三

閏七月十三係黃曆閏年時閏七月第十三日。因為閏七月唔係年年有，平時紀念都會響七月十三。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏七月初四

閏七月初四係黃曆閏年時閏七月第四日。因為閏七月唔係年年有，平時紀念都會響七月初四。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏七月十二

閏七月十二係黃曆閏年時閏七月第十二日。因為閏七月唔係年年有，平時紀念都會響七月十二。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏七月十六

閏七月十六係黃曆閏年時閏七月第十六日。因為閏七月唔係年年有，平時紀念都會響七月十六。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏七月十七

閏七月十七係黃曆閏年時閏七月第十七日。因為閏七月唔係年年有，平時紀念都會響七月十七。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏七月十九

閏七月十九係黃曆閏年時閏七月第十九日。因為閏七月唔係年年有，平時紀念都會響七月十九。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏七月十五

閏七月十五係黃曆閏年時閏七月第十五日。因為閏七月唔係年年有，平時紀念都會響七月十五。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
鏡泊湖

呢版講嘅係地球上嘅湖，想搵土衞六同名嘅湖，睇下【鏡泊湖 (土衞六)】；想搵撤銷咗嘅同名政區，睇下【鏡泊湖市】。
鏡泊湖
鏡泊湖毛公山流入牡丹江流出牡丹江位置中國黑龍江省寧安成因堰塞湖湖長45 km湖闊300 m ~ 6 km面積79.3 km²均深40 m最深70 m水體積16億 m³海拔353 m城鎮渤海鎮
鏡泊湖（粵拼：geng3 bok6 wu4）係位於中國黑龍江省寧安市嘅天然湖，地處完達山（中文：完達山）區，離中國同朝鮮嘅國界幾近，隔咗個延邊州。鏡泊湖係堰塞湖，係由於4800年前火山爆發嘅影響，啲熔岩塞住咗牡丹江上游河道，於是積水成湖噉形成。
鏡泊湖好大，形狀細長，南北長45公里，東西最闊6公里，最窄300米，一般闊500~1000米，湖水面積79.3平方公里，平均水深40米，個湖北深南淺，最淺得1米，湖北部有最深水位達70米，儲水量約16億立方米。呢個湖係高山堰塞湖，海拔353米，因爲多山，湖岸綫好曲折，號稱「百里長湖」。憑住接近80 km²嘅湖面，鏡泊湖係中國最大嘅堰塞湖，亦係世界第二大嘅高山堰塞湖。

名
呢版有滿文字母，部分作業系統、網頁瀏覽器需要特殊字母或符號嘅支援先睇到，否則可能出現未成連字嘅字母或其他符號。
「鏡泊湖」嘅名出自《明誌》，意思係話佢水平如鏡，《吉林省分圖》透過官話諧音，寫成鏡波湖（geng3 bo1 wu4；普通話拼音：Jìngbō Hú，「鏡泊湖」拼音：Jìngbó Hú）。
喺之前，個湖曾有過幾個唔同嘅名。《新唐書》叫湄沱湖（mei4 to4 wu4），清代時叫畢爾騰湖（bat1 ji5 tang4 wu4；滿文：ᠪᡳᠯᡨᡝᠨ，穆麟德：Bilten，義「水澤、水淀」；普通話拼音：Bì'ěrténg Hú）。有攷據認爲，根據「湄沱」嘅中古漢音，有可能係轉音自古代滿洲話，呢個詞嘅現代滿文係ᠮᡝᡳᡨᡝ（穆麟德：meite），意思係「截」。換言之，「湄沱湖」嘅意思可能係「截住嘅湖」，啱好鏡泊湖又真係熔岩堰塞湖。而又考證，滿文嘅「Bilten」可能亦係轉自「meite」，首先「b」同「m」有轉換關係，即係「b」塞化自「m」；然後經過緩讀增音，加咗音素；接住作爲當地一大自然地標，bilten諧成水體通名，有咗「水澤」嘅意思。
因爲鏡泊湖係牡丹江嘅組成部份，所以有時江名亦係湖名。比如鏡泊湖又叫過湄沱河、忽汗海（fat1 hon6 hoi2）。其中「忽汗海」嘅「海」可能係「河」嘅漢文古音嘅再轉，將佢指稱去「鏡泊湖」可能係按照現代語言理解嘅結果。

史
鏡泊湖地區西北部有火山群，一百萬年前開始不斷噴發，以致形成百餘里長嘅玄武岩臺地。火山最後一次噴發係4800年前，呢次嘅熔岩塞住牡丹江河道，於是形成鏡泊湖，之外重形成小北湖、鑽心湖、鴛鴦池等一系列大大細細嘅堰塞湖。
鏡泊湖地處中國東北，長期係各個漁獵民族嘅領地。渤海國時期，遷都到呢度一帶，設置嘅五京十五府六十二州當中，呢度屬上京龍泉府嘅湖州。渤海亡國後，屬過遼國、金國、元、明、清等。
鏡泊湖作爲勝景，喺日本統治時代，呢度整過有遠足徑同埋急遊巡覽嘅船綫
滿洲國成立、日本勢力佔據當地後，鏡泊湖一帶多咗好多日本人，佢哋係日本派去滿洲嘅漁農開拓團，入殖鏡泊湖嘅叫秋田漁業開拓團，喺康德六年（1939年）入殖，呢個日本開拓團來自秋田縣。佢哋喺當地調查研究，開發森林、發掘古蹟，起咗總容量3.6萬千瓦嘅水電廠，供電畀牡丹江、延吉。1940年代到1950年代間，有俄羅斯正教會古儀式派嘅信徒（白俄人）喺鏡泊湖一帶度住，佢哋屬無僧派之中嘅禮拜堂派，後來中國政府驅逐東北嘅俄羅斯人，於是啲俄人遺蹟慢慢冇晒。

景區
鏡泊湖而家開闢成國家級景區，成個景區由三部份組成：百里長湖、火山口原始森林、渤海國上京龍泉府遺址，總規劃面積達1726平方公里。喺1982年，國務院評定鏡泊湖做首批國家重點風景名勝區；2006年，世界教科文組織評佢做世界地質公園，作爲地質公園嘅面積有1400平方公里；2008年，國際休閒產業協會、聯合國國際生態安全合作組織、中國國際名牌協會一齊評佢爲中國十佳休閒旅遊勝地之一；2010年，鏡泊湖評選爲中國國家5A級景區。
吊水樓瀑布
鏡泊湖景區嘅旅遊資源有72處，包括48處自然景觀，佔67%，24處人文景觀，佔33%。鏡泊湖作爲百里長湖，喺群山之中彎彎曲曲，又水平如鏡，山水相應，景色怡人。有諸如白石砬子、城牆砬子、老鴰砬子、珍珠門、毛公山、大孤山、小孤山、道士山等等景點。其中北面湖水流出嘅地方有吊水樓瀑布，落差20米，豐水期時三面都有水，長一百米，水流量達每秒4000立方米。吊水樓瀑布係中國緯度最高嘅大瀑布，因爲景色壯麗，列爲鏡泊湖第一景點。
鏡泊湖除咗風景好，夏天時亦係避暑去處，當地5月~9月期間平均温度10℃~20℃，因爲有山水森林，空氣亦清新；成個景區除咗有湖光山色，亦因爲火山地貌兼具火山口地下原始森林、熔岩隧道。其中當地嘅大型熔岩隧道喺中國比較罕見，係中國目前發現規模最大、最完整嘅熔岩隧道。條熔岩隧道位於地下森林東南13公里處，據科學家推測，係四千到八千年前嘅火山噴發形成嘅，個樣好似桂林嘅石灰岩溶洞（喀斯特地貌），不過成因同溶洞唔同，係啲熔岩流晒後形成嘅空洞。探測過嘅隧道當中，最短幾十米，長嘅有500米以上，一般闊5米、高3米。
景區裡面嘅渤海鎮係渤海國京師，喺775年遷都來呢度，叫做上京龍泉府，係五京之首。當時個京城分三部份，仿照唐長安城建造：宮城、內城、外城。後來契丹亡佢國時，毀滅咗都城，但留低咗城基、殘垣、琉璃井。渤海京城遺址列咗做國家級重點文物，係中國保存得最好嘅中世紀都城遺址，好有科考、人文景觀價值。

生物
鏡泊湖嘅雜魚有72種咁多，比如有鯉魚、紅尾、鰲花、重唇魚、大白魚。鏡泊湖出產嘅鯽魚雖然細條，但啲肉鮮甜，清代時係皇家貢品。另外湖度重出產一種叫黃瓜香嘅魚，呢種魚本身有青瓜香味。除咗魚，鏡泊湖度重有淡水珊瑚。
除咗魚類，景區內重有60種獸類、27種鳥類、15種爬行類、11種兩棲類，有諸如東北虎、金錢豹、黑熊、鹿等動物。其中有種特別嘅羊叫懸羊，呢種羊瞓覺時可以用角將自己掛喺樹度、懸崖度，所以叫懸羊。
植物方面，鏡泊湖地區嘅植被保存得幾好，覆蓋率達九成以上，當地屬温帶闊葉混交林，主要有紅松林、紅松闊葉混交林、落葉闊葉林。主要樹種有蒙古櫪、槭、椴、水曲柳、楡、樺、五味子、山葡萄、狗棗、獼猴桃、遼東冷杉、杜松。景區西部嘅小北湖林場有大面積原始森林，火山口附近有大面積落葉松。
鏡像

喺幾何學上，鏡像（粵拼：geng3 zoeng6；英文：mirror image）係指物體相對於某一塊鏡面所形成嘅影像。
鏡城

鏡城（韓文：경성군／鏡城郡 Kyŏngsŏng gun */?）係朝鮮民主主義人民共和國咸鏡北道嘅一個郡。
鏡射

鏡射係幾何學上嘅一隻對稱，當用一條線將一幅圖案響中間分開兩半時，兩邊形狀一樣。
鏡像書寫

好多地方嘅救護車都會喺車頭印有「救護車」伊個詞嘅鏡像書寫。
達芬奇嘅《維特魯威人》上面嘅筆記全部都係鏡像文字。
鏡像書寫（粵拼：geng3 zoeng6 syu1 se2）就係寫嘢嘅時候唔寫正常寫法，反而將文字寫成鏡像，重連書寫方向都要調轉埋。鏡像書寫寫出來嘅文字，喺塊鏡裡面產生嘅鏡像就會係正常嘅文字。今日好多緊急服務車輛，例如消防車同救護車等，就會喺車頭用鏡像文字寫著「消防車」同「救護車」等，前邊嘅司機通過倒後鏡，就會睇到正常嘅「消防車」同「救護車」等字。
歷史上最出名嘅鏡像書寫人之一係達文西。佢絕大部份嘅手稿都係鏡像書寫，但係點解佢要用鏡像文字寫筆記，就到宜家都眾說紛紜。
一項研究認為，一個人識得寫鏡像文字，好可能係因為佢個腦部處理語言嗰部份嘅運作同其他人嘅大腦唔同，而寫鏡像文字嘅潛力好可能係先天決定嘅。而另一項由北海道大學醫學院進行嘅研究，就認為寫鏡像文字嘅能力係被腦部病變或者損傷激發嘅。
鏡平學校

鏡平學校（粵拼：geng3 ping4 hok6 haau6，葡萄牙話：Escola Keang Peng）係喺澳門嘅一間學校，亦係屬於鏡湖醫院嘅一間學校，1892年創校。
陳歌辛

陳歌辛（粵拼：can4 go1 san1；1914年9月19號—1961年1月25號；原名陳昌壽），係中國流行曲音樂人同作曲家，佢喺江蘇南匯出世（依家嘅上海市浦東新區）。佢同黎錦光一樣被認為係中國流行樂壇成熟期最傑出嘅代表，分別有「歌仙」同「歌王」嘅稱號。
陳正偉

陳正偉，香港親中派傳媒人。雲通科技常務副總經理兼總編輯、橙新聞總監。

政治立場
佢係親中派嘅成員，曾經公開支持慶祝香港回歸同埋推廣愛國教育嘅活動，又話要說好中國故事，亦試過公開讚揚深圳科技發展迅速。
佢亦曾經公開支持排除非建制派嘅所謂『愛國者治港』主張。
陳武

陳武係香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。
陳欣耀

陳欣耀，香港親中派政治人物。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
陳正國

陳正國，台灣罪犯，曾經任職澎湖科技大學學務長、海洋遊憩系主任。
佢以偽造工作證明同年資，甚至係離職證明，成功以假履歷騙取教職。之後，佢利用學校人脈涉入多件採購案，圖利自己出資嘅公司。2024年2月，佢因為涉犯偽造文書、詐欺、政府採購法等罪嫌被起訴。
陳正欣

陳正欣博士，MH，香港親中陣營政治人、教育界人士、生意人、保良局主席。

選舉經歷
喺2021年9月，佢成為香港特别行政區選舉委員會教育界當然委員。

馬主生涯
陳正欣、陳慕婷兩公婆係香港賽馬會嘅會員，名下馬以「盛甲」兩字起名，包括豐華盛甲、耀華盛甲、尚華盛甲、蓮華盛甲、盈華盛甲、悅華盛甲。
陳歐珀

陳歐珀係台灣嘅政治人物，宜蘭縣員山鄉出身。而家佢喺民主進步黨嘅立法委員（宜蘭縣選舉區）。陳歐珀係農家出身，自己都係基層公務人員，之前做過國立宜蘭大學嘅講師同埋第10屆臺灣省議員。2018年1月30號佢代表民進黨參選宜蘭縣縣長，不過最終敗俾當時嘅羅東鎮鎮長林姿妙，兩者之間票數相差近三萬張。

接受im.B吸金案主嫌提供座車、服務處辦公空間
睇埋：Im.B詐騙案
2023年5月18號，時代力量前立委黃國昌爆料話，詐騙集團im.b嘅羅東大樓，就係陳歐珀競選後援會同埋辦公室。當日，陳歐珀回應指控，講自己唔知道im.B嘅負責人曾國緯有做詐騙嘢，同時強調自己冇從中得益。佢仲表示願意捐出所收嘅租金，作為對詐欺受害人嘅賠償，同埋對自己喺唔知情嘅情況下收嘅贊助感到愧歉。3日之後，黃國昌繼續揭發，加上宜蘭縣民進黨議會黨團嘅11名議員聯合要求中央黨部盡快調查同解釋。結果陳歐珀喺5月21號嘅晚上發聲明退出2024立委選舉。
陳歐陽桂芬

陳歐陽桂芬，香港親中派基督教界人士，以勒基金創辦人。

政治立場同經歷
佢喺香港親中派人士，曾經形容陳馮富珍當選世衛總幹事嘅事係「是上帝抬舉中國人」。
因應佢嘅親中立場同言行，佢同陳世强、劉金勝、管浩鳴、許淑芬、林以諾、梁燕城、張恩年、蔡志森、蘇穎智、盧龍光喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。
貢氏

貢（粵拼：gung3）係唐人姓氏，喺《百家姓》裏頭排第294位。
呢篇貢氏係同姓氏有關嘅楔位文章，重未寫完嘅。麻煩你幫手充實佢。
貢茶

貢茶，係起源自臺灣嘅嘢飲鋪，至出名賣珍珠奶茶，2006年開張，2009年到香港開頭一間海外分舖，而家喺東南亞、澳紐、日韓、美加等地都有分舖。
貧富懸殊

貧富懸殊（英文：Economic Inequality）係指一個群體入面人同人或者國家同國家之間嘅財富或者收入嘅分配唔平均。
主要城市嘅貧富差距洛杉磯行人路上面窮到要瞓街嘅人嘅帳篷洛杉磯嘅一棟超級豪宅
貢榜

貢榜，又叫貢榜王朝，係緬甸末代王朝，由雍笈牙創立，所以又叫做雍笈牙王朝。貢榜王朝喺1752年立，佢唔單止統一全緬甸，重對外四處用兵擴張領土，喺1758年左右擊敗暹羅大城王朝同中南半島各國，曾雄霸東南亞，重同清國打過幾場仗。19世紀中期，南緬甸俾大英帝國入侵，前後同英國打過三次英緬戰爭，最終喺1885年俾英國全面佔領，貢榜王朝亦覆滅，領土被併入英屬印度。
貧窮門檻

貧窮門檻（英文：Poverty threshold）又叫貧窮線或貧困線，係為滿足生活標準而有嘅最低收入水平。
貧血

貧血係指血液唔夠紅血球同血紅素嘅病，按照病情輕重會有唔同病癥，包括感覺攰、眼結膜同嘴唇蒼白、視野發黑、頭暈、呼吸喘促等等。
貧血嘅原因可以分為三大類：第一個係失血，第二個係製造量少咗，第三個係分解多咗。
貧血亦可以根據每個紅血球嘅大細同埋每個紅血球中嘅血色素含量分為：小球性貧血、正常血球性貧血、巨球性貧血三種。
貢納爾·默達爾

貢納爾·默達爾係一個瑞典經濟學家、大學教員、政治人、社會學者。
貧民窟

1989 年由上空影到嘅九龍城寨；九龍城寨係一個好出名嘅貧民窟。
各大城市嘅貧民窟 肯雅賴羅比 羅馬尼亞布加勒斯特 印尼雅加達 南非約翰尼斯堡 巴西聖保羅 埃及開羅 墨西哥墨西哥城 中國上海 印度孟買 美國三藩市 白俄羅斯明斯克 委內瑞拉卡拉卡斯
2018年，住喺貧民窟嘅人口比例
貧民窟 (粵音：pan4 man4 fat1，英文：Slum)，又好多時叫貧民區，係一個人口密度好高嘅窮人社區，一般啲質素都係非常之差，好多時只係鐵皮屋。

名
「貧民窟」本身嘅意思純粹係好多窮人住埋一齊嘅地方。不過，因為特別係二戰前嗰幾年，納粹德國開始將好多猶太人放哂入歐洲嘅唔同少數族群區，而呢啲地方亦確實好窮，所以有機會造成混淆。

原因
其中一個主要原因，就係自從18世紀以嚟開始咗嘅工業革命，令好多原本住喺郊區嘅人搬咗去大城市，搞到城市嘅人口密度升得好快。不過，因為唔係一定都夠地方或者錢去起樓，所以比較窮嘅人就唯有住喺質素差嘅地方。
到依家，好多貧民窟仍然維持嘅原因，可以包括：經濟增長放慢、高失業率、跨代貧窮、自然災難、同埋社會問題等等。

特徵
佢哋一般都係喺市區附近，不過質素就非常之差，連基本嘅需要，例如水同電，都基本上唔會有。喺某啲社會主義國家，政府曾經起過一啲低質素嘅住宅，不過依家已經殘哂，都會落入貧民窟嘅一部分。
到依家，好多發展中國家仍然喺大城市有貧民窟，不過發達國家其實一樣都有。喺所有貧民窟之中，全世界最大嘅係喺巴基斯坦嘅卡拉奇。

處理方法
對於呢個問題，有唔同嘅方法可以去處理，最直接嘅包括剷走呢啲區，不過亦有啲比較長遠啲嘅方法，例如起公屋嚟住貧民區嘅人。

出名例子
九龍寨城嘅邊界位置，喺1975年影
雖然貧民窟嘅例子全世界都有，不過尤其係喺粵語區，最出名嘅都莫過於香港嘅九龍寨城。呢個寨城曾經由1840年代開始起，到最後1993年清拆，成為咗一個非常完全獨立運作又自給自足嘅貧民窟。
入面嘅社會，雖然的確受到好多犯罪同黑社會而影響住，不過又事實上維持到一個聚居地所需要嘅基本資源，包括住宅、水源、同嘢食等等。
貧窮限制想像

《貧窮限制想像》（EPG用名：We Are Not Cheap! Hi!；網站用名：Enrich The Poor）係香港無綫電視製作嘅真人騷節目，2022年6月20號到8月16號逢禮拜一、二22:30-23:00喺J2播，由方紹聰主持。主持會同唔同嘉賓體驗有錢佬嘅生活。

節目調動
2022年6月28號：由於直播《賽馬直擊》，所以改到6月29號禮拜三同一時間播。
2022年7月26號：由於直播《賽馬直擊—古活盃賽馬日》，所以停播一次。
2022年8月2號：由於直播《賽馬直擊—羅斯齊爾德大賽日》，所以改到8月3號禮拜三同一時間播。
頭頂後頭溝

頭頂後頭溝（parieto-occipital sulcus / parietooccipital fissure）係大腦皮層嘅一條大型腦溝，位置上喺大腦最近後尾枕嗰點嘅對上大約 5 厘米嘅位置。頭頂後頭溝分開咗頂葉同枕葉。
頭飾龍亞目

頭飾龍亞目（粵拼：tau4 sik1 lung4 aa3 muk6，Marginocephalia ），恐龍一種，係蜥形綱恐龍總目鳥臀目嘅其中一個亞目。
頭髮

頭髮，或者叫髮、頭毛，係人頭額頭對上，到後尾枕生出嚟嘅毛。頭髮如果唔剪會自己生，用嚟保護個頭，冷天可以保暖。
髮係一個人形象造型之一，剪得好，可以美化面形。頭髮跟人嘅種類可以分為紅色、金色、黑色、啡色咁。年紀大嘅人，頭髮會轉白色，又叫做銀髮族。
頭髮嘅外型叫髮型，可以籠統分做短髮同長髮兩大類。
頭顱洲

頭顱洲（英文：Tau Lo Chau）係香港新界大嶼山西南面索罟群島一個島，係香港最南面嘅島，喺大鴉洲東南面，由離島區管，島上面無人住。
頭足綱

頭足綱（Cephalopoda），係軟體動物門嘅其中一個分支，擁有無脊椎動物之中最複雜發達嘅神經系統，被認為係最聰明嘅無脊椎動物。進化程度係軟體動物中最高。有鞘亞綱、鸚鵡螺亞綱同菊石亞綱（已滅絕）呢幾類動物。較出名嘅動物有鸚鵡螺、十腕總目嘅魷魚、墨魚，同八腕總目嘅章魚呢啲。

身體結構
身體主要分為頭部、軀幹、足部。足部喺頭部生出嚟。
頭頂間溝

一個人腦由左邊睇嘅圖解；紅色嗰條係頭頂間溝。
頭頂間溝（intraparietal sulcus，簡稱「IPS」）係頂葉表面分開上頭頂小葉同下頭頂小葉嘅一條細腦溝。
頭頓

頭頓（越南文：Vũng Tàu）係越南巴地頭頓一大城，出名出產石油。
頭香

頭香係臺灣網絡用語，指一篇文章或者一個帖嘅第一篇回應，同中國大陸嘅沙發一樣用法。
超限數

超限數係大過晒所有嘅有限數、仍然唔需要定義做絕對無窮嘅基數或者序數。術語「超限」（transfinite）係由康托爾提出，佢希望避免詞語無限（infinite）同嗰啲只不過唔係有限（finite）嘅嗰啲義象有關嘅某啲暗含。
當期時其他作者都好少有呢啲疑惑；依家俾人所接受嘅用法係假定超限基數或者序數係無限嘅，但即使係咁，而家術語「超限」一樣重有人用緊。
對於有限數，有兩種方式考慮超限數，作為基數同作為序數。不似得有限基數同序數咁樣，超限基數同超限序數定義咗唔同類別嘅數。
最細嘅超限序數係ω。
第一個超限基數係 aleph-0 ，整數嘅無限集合嘅勢。如果選擇公理成立，下一個更高嘅基數就係 aleph-1 。如果唔成立，就會出現好多唔可以同 aleph-1 比較並且大過 aleph-0 嘅其他基數。但係喺任何情況之下，點都唔會有基數係大過 aleph-0 並且細過 aleph-1。
連續統假設聲稱係 aleph-0 同連續統（實數嘅集合）嘅勢之間係冇任何中間基數：即係話 aleph-1 係額數集合嘅勢。已經喺數學上証實咗連續統假設係証實唔到係真定係假，咁係由於不完備性嘅影響。
某啲作者，比如 Suppes、Rubin 用術語超限基數嚟稱呼戴德金無限集合嘅勢，係可以唔等於無限基數嘅上下文中；即係話係唔假定可數選擇公理成立嘅上下文中。
假設呢個定義係啱，下面四項就係等價嘅：
係超限基數。就係話有一個戴德金無限集合 A 令到 A 嘅勢係 。
。
。
有一個基數  使到 。
超音鼠世界大冒險

超音鼠世界大冒險（英文：Sonic Unleashed），係由世嘉開發嘅動作冒險遊戲，2008年推出。
超重元素

超重元素係指原子序數超過103（鐒）或105（𨧀）嘅元素。呢啲元素都係人工合成元素，具有放射性，而且穩定性比較差。
超音鼠

超音鼠（Sonic the Hedgehog）係世嘉嘅超音鼠系列電子遊戲嘅主角，雖則譯名叫做「鼠」，但其實係隻刺蝟。
超音鼠2

超音鼠2（英文：Sonic the Hedgehog 2），係由世嘉開發嘅動作冒險遊戲，1992年推出。
超音鼠3

超音鼠3（英文：Sonic the Hedgehog 3），係由世嘉開發嘅動作冒險遊戲，1994年推出。
超連結

（Hyperlink）係連去第二個地方嘅超文字，多數響網頁上面出現，當㩒落個超連結，就會去第二個網頁或者下載檔案。
霹靂舞

霹靂舞（Breakdance）係種街舞，起源自1970年代嘅美國紐約市，屬Hip hop文化其中一種。
國際奧委會已經為2024年巴黎奧運會批准咗4個新運動項目，而霹靂舞係其中一項（另外3項就係2020年東京奧運會首次出現嘅滑板運動、滑浪同埋運動攀登）。
霸王鞭

霸王鞭（粵拼：baa3 wong4 bin1；學名：Euphorbia antiquorum），廣西白話嗌龍骨樹（lung4 gwat1 syu6），係大戟科大戟屬嘅常綠肉質灌木或喬木仔，原產印度，而家喺印度、亞洲熱帶地區同中國廣東、廣西、雲南地區可以搵到。

樣
樖嘢高3～5m，最高有8m到；直徑5～7cm，上邊多分枝；有三條棱脊，薄兼凸出，高1～2cm，厚3～5mm，邊緣有明顯嘅三角形齒，每齒之間有約1cm嘅罅。梗多數係四面體，亦有時出現五面體個樣，入面有好多乳汁響度；髓四面體兼糠質。葉互生，一般生喺齒尖，少而疏，多數生喺嫩枝頂，樣似倒立嘅蛋形或橢圓，長2～5cm，闊1～2cm，全緣兼兩邊冇毛；葉脈唔明顯兼肉質；葉柄超短；托葉似刺，長2～5mm，宿存。花單生，一般生喺葉杈，基部有2～3mm嘅短柄；總苞似闊鐘噉，高約3mm，直徑約5mm，邊緣5裂，似半圓，邊緣有齒仔。花公比較多，花乸得1隻咁少；其中花公嘅苞片似絲，花乸好多時伸出總苞出面兼花柄好長。子房樣近似四面體同揼扁咗嘅波噉，光滑兼冇毛，柄基部有3嚿退化咗嘅花被片；花柱有三條。果屬蒴果，樣近似四面體同揼扁咗嘅波噉，長34～40dmm，直徑4～5mm，熟咗之後識分身成3隻。籽近似波形，啡黃，長同直徑都係2mm到，平滑。每年好多時都有花開同結果。

用途
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
植株多數用嚟做盆景同埋綠籬植物。雖然成樖嘢可以做藥，有散瘀消炎同清熱解毒嘅功效。但係佢嘅乳汁有毒，唔食得。
霹靂州

霹靂州（粵拼：pik1 lik1；馬來話：Perak），以前叫吡叻（粵拼：bei2 lek1），係馬來西亞嘅十三個州屬之一，亦係馬來西亞半島11個州當中第2大州，面積大約21000平方公里。霹靂州響馬來亞半島西面，北面同泰國接壤，東面有吉蘭丹州同彭亨州、南面係雪蘭莪州，西面係馬六甲海峽。首府係怡保（Ipoh），喺英國殖民地時期以市內繁榮嘅錫礦開採業著名，錫價下滑令到佢嘅經濟受到影響。霹靂州蘇丹皇宮喺皇城江沙（Kuala Kangsar）。
「Perak」喺馬來語即係銀，或許係嚟自霹靂州以前主要產品錫嘅銀色。另外，亦有傳說霹靂州地名其實嚟自河入面啲魚喺陽光下閃爍似銀而嚟。

政區
霹靂州下有12個縣（daerah）。呢12個縣又被劃分成15個市政廳、市議會同縣議會，州首府係怡保。

阿拉賜蘇丹萬壽無疆
公正與仁慈治州
州民不分左右效忠殿下
阿拉賜給正確信念
阿拉凈化霹靂州
阿拉保佑本州及蘇丹
注：阿拉係伊斯蘭教嘅「真主」。

非馬來西亞公民
  
2.9%
根據2015年馬來西亞人口普查，霹靂州總人口有2,477,700人，係馬來西亞人口第5多嘅州屬。非馬來西亞公民有74,200人。喺馬國公民之中，1,314,400人（53.0%）係馬來人、713,000人（28.0%）係華人、293,300人（11.0%）係印度人，亦有72,300人（2.9%）係屬於其他馬來西亞土著族群。喺2010年，人口大約有2,299,582人，馬來人有1,212,700人（52.0%）、華人有675,517人（29.0%）、印度人有274,631人（11.0%），另外亦有62,877人（2.7%）係其他馬來西亞土著。霹靂州曾經係英國政府喺FMS管理下人口最多嘅州，但仲未喺錫礦行業衰落中恢復過嚟。相關嘅經濟下滑導致大量人力流失到較高增長地區，包括檳城、雪蘭莪同首都吉隆坡。霹靂州最高人口密度主要集中喺沿海地區同低地。同鄰近嘅馬來西亞北部州屬相比，華人同印度人佔呢個州總人口百分比相對較高。

公路
怡保離北面嘅檳城大約165公里，距離南面首都吉隆坡大約205公里。霹靂州入面同通去其他州屬道路四通八達，南北大道貫穿住州入面各大小城鎮，南北大道由怡保南部收費站到怡保北部收費站呢段14.7公里路段係免費路段。州入面亦有一大道，叫做怡保-紅土坎大道，始於怡保九洞，終於曼絨縣嘅紅土坎。
另外，霹靂州亦擁有往返吉隆坡國際機場嘅川行巴士服務，埠內巴士服務喺州內亦相當流行。州內依家有幾間巴士公司提供長途巴士往返吉隆坡同國內各個州屬。

鐵路
馬來亞鐵道係霹靂州嘅鐵路經營者，提供幾個火車客運服務通往霹靂州同其他州屬。州內車站包括丹絨馬林、美冷、仕林河、宋溪、打巴路、金寶、華都牙也、怡保、他昔、和豐、江沙、硝山、太平、甘文丁、峇眼色海同巴里文打，其中怡保火車站係州入面最大嘅車站，喺怡保市舊街場嘅邦里馬武吉甘當華合路（Jalan Panglima Bukit Gantang Wahab），臨近有美丹傑埠內巴士總站、怡保大草場同馬來西亞郵政公司怡保總行。怡保火車站亦叫做「怡保的泰姬陵」，喺1935年起，係根據摩爾人建築風格而起，喺2007年雙軌鐵道工程展開期間進行維修、翻新同升級。
怡保至森美蘭芙蓉嘅主幹線為複線鐵道，並可以容許電動火車行駛。而喺2013年完工嘅怡保－巴東勿剎複線電氣化鐵道工程使得現今州內火車站提供平均時速為140公里嘅ETS電動列車。

航空
州內機場有怡保國際機場同邦咯機場。

經濟
2016年霹靂州各行業GDP分佈
服務業 (60.9%)  製造業 (18.5%)  農業 (16.1%)  建築業 (4.0%)
霹靂州經濟喺太平拉律發現錫產後就開始蓬勃增長。
喺全球經濟衰退之前，霹靂州仍然係馬來西亞最富有嘅州屬之一。1990年錫產業衰退，霹靂經濟亦嚴重受到影響。錫價嘅下滑令到錫礦公司逐一倒閉。
呢個情況促使霹靂州政府將州入面嘅經濟藍圖轉向更高價值嘅生產業。喺20世紀80年代中葉，好多台灣嘅電子公司都被吸引到斯里並（Silibin）同九洞（Jelapang）工業區。但係到咗90年代，大部分工廠都搬去人均收入較馬來西亞低嘅中國。馬來西亞汽車生產商普騰亦喺丹戎馬林設立汽車工業城（Proton City），成為全馬汽車產量最高嘅工廠。
農業亦係霹靂州其中一個重要嘅行業，尤其係橡膠、椰子同油棕。啲人對於霹靂州嘅天然景觀同文化特色亦速使旅遊業急速發展。
州入面完善嘅基本設施亦令到霹靂州成為創業首選之地。
霹靂州最大GDP收入來源係服務業。喺2018年，呢個州係全國本地旅客第二熱門嘅地方，喺彭亨之後。
霹靂MIT

《霹靂MIT》（英文：Mysterious Incredible Terminator；日文：イケメン探偵倶楽部MIT）係臺灣八大電視響2008年製作嘅電視劇，由炎亞綸、吳映潔、黃鴻升、范瑋琪、田麗同洪都拉斯（中文：洪都拉斯 (藝人)）主演。呢套劇喺2010年8月18號由香港無綫電視J2台播出。
霹靂先鋒

《霹靂先鋒》係香港出產嘅警匪電影作品，1988年出，主角包括李修賢、周星馳同成奎安。
霹靂島

霹靂島（馬來話：Pulau Perak）係一座喺馬六甲海峽露出水面嘅花崗岩質小島，亦係馬來西亞領土嘅最西端。
霹靂島屬於吉打州一部份，佢周圍嘅海域亦係海洋保護區 。
2014年3月，MH370喺呢度附近消失於馬來西亞嘅雷達。
霹靂椒

霹靂椒（Piri piri），又叫霹靂辣椒，或者叫非洲雀眼椒（African bird's eye chili），係種辣椒，原產非洲南面，雖然細細粒，不過都幾辣下，辣度有成50,000–175,000。
霸王雞

霸王雞，又叫蔥油雞，係一味客家菜，隻雞做法同白切雞差唔多，最大分別係整好時淋上有大量蔥絲嘅蔥油，令到隻雞有好香嘅蔥味。
霹靂彈

霹靂彈係日本電視遊戲寵物小精靈系列入面嘅其中一隻小精靈，編號100。身體顏色主要係紅色同白色。之後全球統一咗叫霹靂電球。喺古代嘅洗翠地區，佢係有電系同草系兩個屬性。而現代嘅霹靂彈就只係得番電系呢個屬性。
香港珀麗酒店

香港珀麗酒店（Rosedale Hotel Hong Kong）係香港酒店，喺銅鑼灣信德街8號，2001年開張。
香港玄案

《香港玄案》（英文：Hong Kong Enigmata）係香港電視廣播有限公司製作嘅玄學節目，全節目共20集，由朱維德、李丞責、陳敏之、劉倩婷主持，由蔣家旻同Hotcha成員（張紋嘉、張惠雅、黎美言）做調查員。呢個節目由2011年6月13號到7月8號逢禮拜一到五22:30-23:00喺翡翠台、高清翡翠台播。
香港珠寶小姐

香港珠寶小姐係香港選美活動，由香港珠寶製造業廠商會搞，目的係搵人宣傳香港嘅珠寶設計。頭一屆比賽響2010年搞，由2011年開始改做每兩年一次，評審嚟自香港貿易發展局珠寶業諮詢委員會、香港中華廠商聯合會同其他業界人士。
受社會運動影響，原定2019年舉辦嘅香港珠寶小姐競選宣佈取消。之後受疫情影響，原定2021年舉辦嘅香港珠寶小姐競選亦未有舉辦。到2023年即使疫情完結，香港珠寶小姐競選亦再一次冇復辦，代表已經無限期停辦。